ISSUE 12-18-2023 VOLUME NO.9 December 18 - 22, 2023 PARAÑAQUE CITY BINIGYAN NG PARAÑAQUE CITY BINIGYAN NG PAGKILALA SA 23RD GAWAD PAGKILALA SA 23RD GAWAD KALASAG NATIONAL AWARDS KALASAG NATIONAL AWARDS 110,000 MAG-AARAL SA 110,000 MAG-AARAL SA PARAÑAQUE NAKATANGGAP PARAÑAQUE NAKATANGGAP NG MONTHLY ALLOWANCE NG MONTHLY ALLOWANCE PARAÑAQUE LGU TINANGGAP PARAÑAQUE LGU TINANGGAP ANG BAGONG AMBULANSIYA ANG BAGONG AMBULANSIYA MULA SA PCSO MULA SA PCSO Page 3 Page 3 Page 2 Page 2 Page 2 Page 2
110,000 MAG-AARAL SA PARAÑAQUE NAKATANGGAP NG MONTHLY ALLOWANCE S inimulan na ng lokal na pamahalaang lungsod ng Parañaque sa pangunguna ni Mayor Eric L. Olivarez ang pamamahagi ng Php500-monthly allowance sa mahigit 110,000 mag-aaral sa lungsod. Ayon sa punong lungsod, bawat mag-aaral mula elementarya hanggang high school sa mga pampublikong paaralan ang nakatanggap na ng kanilang finan- cial subsidy na nagkakahalaga ng Php1,000. Ang sakop na mga buwan ng na- turang allowance ay mula Setyembre hanggang Oktubre ng taong 2023. Aniya, ito ay taon-taong isinasagawa ng lokal na pamahalaan kung saan mahigit P600 million ang inilalaan para sa educational assistance program na ito. Dagdag ni Mayor Eric, malaking tulong ang nasabing allowance sa mga mag- aaral sapagkat ito ay kanilang magagamit sa pamasahe, baon, at pambili ng mga iba't ibang kagamitan na kakailanganin sa paaralan. Bukod sa programang ito, ang mga mag-aaral sa kolehiyo ay nakakatanggap din ng kanilang monthly allowance sa pamamagitan ng College Educational Finan- cial Assistance Program (CEFAP). Bilang isang guro, ang mga programang nabanggit ay iilan lamang sa prayoridad na proyekto ni Mayor Eric upang pataasin ang kalidad ng edukasyon sa lungsod. Kabilang din sa isinasagawa ng pamahalaang lungsod ay ang patuloy na pagpa- patayo at pagsasaayos ng iba't ibang pasilidad ng mga paaralan sa lungsod at pamamahagi ng mga learning materials sa mga mag-aaral. PARAÑAQUE LGU TINANGGAP ANG BAGONG AMBULANSIYA MULA SA PCSO M alugod na tinanggap ng lokal na pamahalaang lungsod ng Parañaque ang bagong ambulansya na ipinagkaloob ng Philippine Charity Sweepstakes Office. Ginanap ang turnover ceremony ng naturang patient transport vehicle noong Martes sa Wack Wack Golf and Country Club sa Mandaluyong City. Dumalo sa seremonyang ito si Mayor Eric L. Olivarez kasama si Dr. Darius Se- bastian, ang officer-in-charge ng Ospital ng Parañaque I, at Mr. Leo San Bue- naventura. Naroon din ang pamunuan ng PCSO sa ilalim ni General Manager Mel Robles. Sa mensaheng ipinaabot ni Mayor Eric, mainit niyang binati at pinasalamatan ang PCSO para sa ipinagkaloob na ambulansya sa lokal na pamahalaan. Aniya, ito ay magagamit ng OsPar 1 sa emergency transport o sa pagresponde sa mga sitwasyon na kailangan ng agarang aksyon. Dagdag niya, ito rin ay isa sa mga hakbang upang mas paigtingin at pagtibayin ng pamahalaang lungsod ang emergency response na siyang mahalagang salik para mapanatili ang kaligtasan ng bawat residente ng lungsod. Inihayag din ni Mayor Eric ang kanyang pasasalamat sa PCSO na siyang katu- wang ng pamahalaang lungsod sa pagbaba ng mga programang naglalayong itaas ang kalidad ng buhay ng mga Parañaqueños. PALANYAG Kabilang sa mga programang naisakatuparan ng pamahalaang lungsod sa paki- kipagtulungan sa PCSO ay ang pagkakaloob ng scholarship grant sa mga college students ng lungsod at pagsasagawa ng iba pang outreach activities. PAGE 2
PARAÑAQUE CITY BINIGYAN NG PAGKILALA SA 23RD GAWAD KALASAG NATIONAL AWARDS M uling nakatanggap ng pagkilala ang lungsod ng Parañaque sa idinaos na 23rd Gawad Kalasag National Awards noong Lunes sa Manila Hotel. Ayon kay Mayor Eric L. Olivarez, hinirang ng National Disaster Risk Reduction and Management Council ang lungsod ng Parañaque bilang isa sa mga Beyond Compliant Local Government Units para sa kategoryang Gawad KALASAG (GK) Seal of Excellence for Local Disaster Risk Reduction and Management Councils and Offices (LDRRMCOs) para sa taong 2023 matapos itong makapagkamit ng rating na 2.80. Aniya, kinilala ang lungsod ng Parañaque matapos nitong epektibong naisa- sakatuparan ang iba't ibang mga hakbang para sa pagsulong ng risk reduction and management alinsunod sa Republic Act no. 1012 o mas kilala bilang Philip- pine Disaster Risk Reduction and Management Act of 2010. Bukod sa Gawad Kalasag Seal for Excellence, itinanghal din bilang finalist ang lungsod ng Parañaque sa Government Emergency Management and Response Teams Advance category ng Office of Civil Defense (OCD) at NDRRMC. Ang parangal na ito ay pagkilala sa lungsod ng Parañaque para sa epektibo, ma- bisa, at mahusay na readiness, response at emergency management practices, tulad ng Emergency Operations Center. Ang naturang pagkilala na ito ay tinanggap ni City Disaster Risk Reduction and Management Office Head Dr. Teodoro Gonzalez Jr. at ang mga kawani ng DRR- MO bilang kinatawan ng lungsod ng Parañaque. Inihayag naman ni Mayor Eric ang kanyang pasasalamat sa NDRRMC at OCD sa pagkilala sa pamahalaang lungsod. Binigyang papuri rin ng punong lungsod ang City DRRMO. Aniya, isa itong pa- tunay ng kahusayan ng lungsod para mas paigtingin ang disaster response. Ki- nilala rin ni Mayor Eric si Dr. Gonzalez para sa kanyang kahusayan at epektibo- ng pamamahala ng naturang tanggapan. Tiniyak din niya na patuloy ang dedikasyon at commitment ng pamahalaang lungsod sa pagpaplano at pagsasakatuparan ng mga programang nagsusulong ng risk reduction management para maprotektahan ang mga residente sa mga sakuna. TINGNAN: Nakiisa si Mayor Eric L. Olivarez nitong Huwebes sa ginanap na payout ng Assistance to Individuals in Crisis Situation (AICS) sa Barangay San Dionisio Gym. Ito ay ang programang handog ng tanggapan ni Senator Risa Hontiveros katuwang ang tanggapan ni District 1 Councilor Pablo "Paolo" Oli- varez II kung saan 250 residente ng unang distrito ang nakatanggap ng tulong PALANYAG pinansiyal. MOU SA PRACTICE-BASED RESIDENCY TRAINING PROGRAM NILAGDAAN NG PARAÑAQUE LGU AT MANILA DOCTORS HOSPITAL M atagumpay na isinagawa noong Huwebes ang signing ng Memorandum of Understanding sa pagitan ng lokal na pamahalaang lungsod ng Parañaque at Manila Doctors Hospital sa Parañaque City Hall. Pinangunahan ni City Administrator Atty. Voltaire Dela Cruz bilang kinatawan ni Mayor Eric L. Olivarez, City Health Officer Dr. Olga Z. Virtusio, Manila Doctors Hospital Medical Director Dr. Eugenio Reyes, President Ms. Arlene P. Ledesma, at Hospital Director Dr. Hian Ho N. Kua ang paglagda sa naturang kasunduan kung saan nakasaad dito ang bagong partnership sa pagitan ng dalawang panig para sa Practice-based Residency Training Program in Family and Community Medicine. Ayon kay Mayor Eric, layunin ng partnership na ito ay mas paigtingin ang pag- sulong ng Universal Health Care Law sa lungsod ng Parañaque sa pamamagitan ng pagsasailalim ng mga medical officers ng lungsod sa naturang training. Aniya, malaking tulong ang training ito para sa paghasa ng kasanayan at kahu- sayan ng mga medical officers ng lungsod. Bukod dito, ang training din na ito ay higit na makakatulong sa pagkamit ng adhikain ng lokal na pamahalaang lungsod na mabigyan ng ligtas, epektibo, at kalidad na serbisyong medikal ang mga residente ng lungsod. Inihayag ni Mayor Eric ang kanyang pasasalamat sa Manila Doctors Hospital at tiniyak na patuloy silang susuportahan ng lokal na pamahalaang lungsod. Dumalo rin sa seremonyang ito sina District 2 City Councilor Tin Esplana, na siyang Chairperson ng Committee on Health, at Ospital ng Parañque 2 Hospital Director Dr. Patrick Cruz. PAGE 3
PALANYAG PAGE 4
PALANYAG PAGE 5
400 KAWANI NG CENRO BINIGYAN NG REGALO NG PARAÑAQUE LGU, SM FOUNDATION S a papalapit na pagdiriwang ng kapaskuhan, isang masayang regalo ang hatid ng SM Foundation sa pakikipagtulungan sa lokal na pamahalaan ng Parañaque sa mga kawani ng City Environment and Natural Resources Office matapos ip- agkaloob sa kanila ang Noche Buena package. Ayon kay Mayor Eric L. Olivarez, mahigit 400 job order employees ng CENRO ang nakatanggap ng Pamaskong Handog mula sa SM City Sucat at SM Foun- dation. Bawat box na ipinamahagi sa mga kawani ay naglalaman ng spaghetti pack, fruit cocktail, at iba pa. Inihayag naman ni Mayor Eric ang kanyang pasasalamat sa pamunuan ng SM City Sucat at SM Foundation. Aniya, ang regalong handog na kanilang handog ay malaking tulong lalo na't papalapit na ang kapaskuhan. Tiniyak niya na sila ay patuloy na susuportahan ng lokal na pamahalaang lung- sod tulad ng suporta na kanilang ipinapakita sa lungsod ng Parañaque. Pinangunahan naman ni CENRO officer-in-charge Mr. Mark Allen Besa ang pam- amahagi ng mga naturang noche buena packages sa mga kawani ng ahensiya. TINGNAN: Matagumpay na natapos nitong Biyernes ang pamamahagi ng Pamaskong Handog sa mahigit 250,000 residente ng lungsod ng Parañaque na siyang pinangunahan ng lokal na pamahalaang lungsod ng Parañaque sa ilalim ni Mayor Eric L. Olivarez. Ito ay ang taunang programa at munting regalo ng lokal na pamahalaang lungsod sa mga Parañaqueños para sa papalapit na pag- PALANYAG diriwang ng kapaskuhan. PARAÑAQUE LGU NAGBIGAY NG REGALO SA MGA KABATAANG NASA VULNERABLE SECTORS P inangunahan ni Mayor Eric L. Olivarez nitong Biyernes ang pamamahagi ng noche buena package sa kabataang kabilang sa vulnerable sectors na ginanap sa Barangay San Dionisio Sports Complex. Ayon sa punong lungsod, ang naturang package na naglalaman ng bigas, canned goods, spaghetti pack, at iba pa ay malugod na tinanggap ng mga magulang ng mahigit 500 children at risk, abused children, at indigent children. Dagdag niya, ito ay ang munting regalo na handog ng lokal na pamahalaang lungsod ng Parañaque sa kanila ngayong papalapit na ang pagsapit ng kapasku- han. Tiniyak din ni Mayor Eric na ang lokal na pamahalaang lungsod ng Parañaque ay patuloy na kakalinga sa kanila sa pamamagitan ng pagbaba ng mga pro- gramang naglalayong itaas ang kalidad ng kanilang buhay. Kabilang dito ay ang pagbibigay ng libreng edukasyon, pagkakaroon ng access sa health care ser- vices, at pagbabahagi ng employment opportunities sa kanilang mga magulang. Ang proyektong ito ay naisakatuparan sa pakikipagtulungan sa City Social Wel- fare and Development Department sa pangunguna ni Ms. Vivian Gabriel. TINGNAN: Dumalo si Mayor Eric L. Olivarez sa Tara, Basa! Tutoring Pro- gram payout ng 2,244 benepisyaryo sa Barangay Don Bosco Gymnasium at Barangay Sto. Niño Covered Court noong Huwebes. Ito ay isang Cash-for-Work program na naglalayong matulungan ang mga mag-aaral sa elementarya na hin- PAGE 6 di pa marunong magbasa at hasain ang kanilang kasanayan sa pagbabasa.
135 CHILD DEVELOPMENT CENTERS SA PARAÑAQUE NAKATANGGAP NG MEDICAL KITS I pinagkaloob ng lokal na pamahalaang lungsod ng Parañaque sa pangunguna ni Mayor Eric L. Olivarez ang mga medicine cabinet at medical kits sa 135 child development centers sa lungsod. Ang naturang distribusyon na ito ay isinagawa noong Huwebes sa Parañaque City Sports Complex. Ayon sa punong lungsod, malaking bagay ang pagkakaroon ng medical kits sa bawat child development center sa lungsod sapagkat ito ang magsisilbing pan- gunang lunas para sa mga sitwasyon na nangangailangan ng emergency action. Dagdag niya, sa pamamagitan din nito ay matuturuan din ng mga guro ang bawat mag-aaral tungkol sa kahalagahan ng pagkakaroon ng first-aid kits. Aniya, isa rin itong mahalagang hakbang upang mas paigtingin at pagtibayin ang emergency response ng lokal na pamahalaang lungsod. Ang naturang distribusyon na ito ay naisakatuparan sa pakikipagtulungan sa Barangay Operations Office sa ilalim ni Mr. Juancho Fajardo. TINGNAN: Matagumpay na ipinaabot ng lokal na pamahalaang lungsod ng Parañaque sa pangunguna ni Mayor Eric L. Olivarez ang social pension para sa mga indigent senior citizens ng lungsod. Katuwang ang Department of Social Welfare and Department at Office of the Senior Citizens Affair sa ilalim ni Ms. Leolinda Alcantara, mahigit 12,000 senior citizens ang nakatanggap ng kanil- ang benepisyo na nagkakahalaga ng Php3,000 para sa pangalawang semester PALANYAG ng taong 2023. BAGONG OPISYAL NG LIGA NG BARANGAY NG PARAÑAQUE NANUMPA NA P ormal nang pinroklama ang mga bagong opisyal ng Liga ng Barangay ng lung- sod ng Parañaque matapos isagawa ang oath taking ceremony nitong Biyernes sa Parañaque City Hall. Pinangunahan ni Mayor Eric L. Olivarez ang naturang seremonya na siyang sinaksihan ni Department of Interior and Local Government Parañaque City Di- rector Alona Raymundo. Naroon din sa naturang seremonya sina City Tourism Office at Public Information Office OIC Mr. Melquiades I. Alipo-on at Barangay Marcelo Green Captain Ian Aguilar. Ayon kay Mayor Eric, opisyal nang ipinroklama bilang President si Hon. Noel Japlos, ang Punong Barangay ng Barangay San Isidro, ng Liga ng Barangay. Sa- mantala, si Hon. Johnny Co ng Barangay Sto. Niño ay nahalal din bilang Vice President at Hon. Adrian Bernabe ng Barangay Merville naman ang nahalal na Auditor ng naturang samahan. Nanumpa rin sa tungkulin sina Hon. Peter Augustine Velasco ng Barangay La Huerta, Hon. Evangeline Olivarez ng Barangay San Dionisio, Hon. Jennifer Qui- zon ng Barangay Tambo, Hon. Alexander Alvarez ng Barangay Vitalez, Hon. Mario Jimenez ng Barangay Don Bosco, Hon. Leopoldo Casale ng Barangay San Antonio, Hon. Thelma Singson ng Barangay San Martin De Porres, at Hon. Chris- topher Marius Cortez ng Barangay Sun Valley bilang Board of Directors. Inihayag naman ni Mayor Eric ang kanyang mainit na pagbati sa mga bagong opisyal ng Liga ng Barangay. Aniya, mahalaga ang gampanin ng naturang sama- han para sa pag-unlad ng bawat barangay at ng lungsod ng Parañaque. Dagdag niya, sa pamamagitan din ng samahang ito ay naibababa at naipapaabot ng lokal na pamahalaang lungsod ang mga programa at proyekto na handog sa mga residente. Tiniyak din ni Mayor Eric na patuloy na susuportahan ng pamahalaang lungsod ang bawat isa sa kanila upang makamit ang mga adhikain ng bawat lider at ng lokal na pamahalaan. PAGE 7
3rd Flr. Executive Bldg., Parañaque City Hall, Barangay San Antonio, Parañaque City Public Information Office Parañaque City ATTY. MELANIE T. SORIANO-MALAYA Publisher MELQUIADES I. ALIPO-ON Editorial Consultant Editor-in-Chief REYNALDO C. VILLASIS JR. LORA MAE U. REYES Associate Editor-in-Chief EDWARD EMIL E. ENGAY Writer Layout Artist REY ANGELO C. RAGASA MANUEL O. PEREZ NOLI C. FERRER DONALYN G. DUMANAT Staff Photographers